text: [{"text_idx": "#000001", "text": "Elisabeth (Bess) Marguerite de Varel Mensendieck stovna\u00f0i mensendieckfimleikin fyri umlei\u00f0 120 a\u0301rum si\u0301\u00f0ani. Hon var\u00f0 borin i\u0301 heim i\u0301 New York i\u0301 1864. Foreldur hennara vo\u0301ru hollendsk."}, {"text_idx": "#000003", "text": "Sum ung fo\u0301r Bess til Paris at l\u00e6ra myndah\u00f8ggarayrki\u00f0. Hon fy\u0301ltist a\u0301, at summi av teimum, sum so\u0301tu model, h\u00f8vdu stak va\u0301naligan kropsbur\u00f0 samanbori\u00f0 vi\u00f0 tann vakra kropsbur\u00f0in, sum t\u00e6r fornu griksku h\u00f8gdu myndirnar h\u00f8vdu. Hon var sannf\u00f8rd um, at ta\u00f0 a\u0301tti at vera m\u00f8guligt at broyta kropsbur\u00f0in."}, {"text_idx": "#000004", "text": "Fyri at kunna seg um mannakroppin fo\u0301r hon til Schweitz at lesa til l\u00e6kna. Si\u0301\u00f0st i\u0301 1800-talinum var fro\u0301\u00f0skaparsetri\u00f0 i\u0301 Zurich einasta sta\u00f0i\u00f0, sum loyvdi kvinnum at lesa medisin. Sostatt var\u00f0 Bess Mensendieck ein av fyrstu kvinnuligu l\u00e6knunum i\u0301 Europa."}, {"text_idx": "#000005", "text": "Fyrstu n\u00e6mingar hennara vo\u0301ru poliosju\u0301klingar. U\u0301rslitini vo\u0301ru so miki\u00f0 go\u0301\u00f0, at hon gj\u00f8rdist ein eftirspurdur fyrilestrarhaldari a\u0301 fro\u0301\u00f0skaparsetrum i\u0301 Amerika og i\u0301 fleiri londum i\u0301 Europa. Eitt ti\u0301\u00f0arskei\u00f0 var mensendieck fimleikur i\u0301 uml. 60 londum og i\u0301 no\u0301gvum sku\u0301lum i\u0301 USA, millum anna\u00f0 a\u0301 Yale."}, {"text_idx": "#000009", "text": " \u0301Vit eiga at venja okkum til at si\u0301ggja kroppin sum ein bygning \u0301 skriva\u00f0i Bess Mensendieck i\u0301 bo\u0301kini fra\u0301 1934 \u0301It \u0301s up to you \u0301 (a\u0301 donskum \u0301De daglige bev\u00e6gelsers sk\u00f8nhed \u0301)"}, {"text_idx": "#000010", "text": "Hon var sannf\u00f8rd um, at t\u00e6r alisfr\u00f8\u00f0iligu og mekanisku lo\u0301girnar, sum eru galdandi fyri bygningar, eisini eru galdandi fyri menniskjakroppin. Hon skriva\u00f0i millum anna\u00f0 um, hvussu sto\u0301ran ty\u0301dning \u0301grundin \u0301, also f\u00f8tur og bein hava fyri javnva\u0301gina i\u0301 kroppinum, og at alt sum flytir seg eigur at fylgja teimum alisfr\u00f8\u00f0iligu og mekanisku lo\u0301gunum. Ynski hennara var, at longu ta\u0301 i\u00f0 b\u00f8rn i\u0301 barnasku\u0301lanum l\u00e6rdu um t\u00e6r alisfr\u00f8\u00f0iligu og mekanisku lo\u0301girnar, skuldu tey eisini samstundis l\u00e6ra um v\u00f8ddarnar og teirra n\u00f8vn, sta\u00f0seting og virki."}, {"text_idx": "#000011", "text": "Bess Mensendieck hev\u00f0i go\u0301\u00f0a sopranr\u00f8dd og sang i\u0301 operahu\u0301sum i\u0301 Paris og i\u0301 Rom. Vitanina um andadra\u0301ttin, sum hon hev\u00f0i fra\u0301 sanginum, bru\u0301kti hon seinni i\u0301 samband vi\u00f0 fimleikin."}, {"text_idx": "#000012", "text": "Wilhelm 2. keisari i\u0301 Ty\u0301sklandi sendi bo\u00f0 eftir Bess Mensendieck at l\u00e6ra hovfru\u0301nnar r\u00e6ttan kropsbur\u00f0. Honum li\u0301ka\u00f0i li\u0301ti\u00f0 tambmagar teirra, sum sto\u0301\u00f0ust av va\u0301naligum kropsbur\u00f0i, har kokan ver\u00f0ur try\u0301st frameftir."}]